ມີການສູ້ລົບກັນຢ່າງໜັກ ໃກ້ໆ Golan Heights ລະຫວ່າງກຳລັງຊີເຣຍ ແລະພວກກະບົດ (ວີດີໂອ/ສະໄລດ໌)
ການປະທະກັນເກີດຂຶ້ນ ໃກ້ກັບດ່ານຂ້າມຊາຍແດນ Quneitra ບ່ອນດຽວກັນກັບທີ່ ທະຫານຮັກສາສັນຕິພາບຊາວຟີຈີ ຖືກລັກພາໂຕໄປ.
ການສູ້ລົບກັນຢ່າງໜັກໄດ້ລະເບີດຂຶ້ນ ລະຫວ່າງພວກກຳລັງ ຂອງຊີເຣຍ ແລະພວກນັກຕໍ່ສູ້ຝ່າຍກະບົດທີ່ Golan Heights ໃນຂະນະທີ່ສະຫະປະຊາຊາດພະຍາຍາມໃຫ້ມີການປ່ອຍໂຕ ທະຫານຮັກສາສັນຕິພາບ 44 ຄົນ ທີ່ຖືກພວກກະບົດຈັບໂຕ ໄປໃນເຂດດັ່ງກ່າວໃນສັບປະດາແລ້ວນີ້ ການປະທະກັນໃນວັນຈັນມື້ນີ້ ເກີດຂຶ້ນຢູ່ໃກ້ໆກັບດ່ານຂ້າມ ຊາຍແດນ Quneitra ຊຶ່ງເປັນເຂດດຽວກັນກັບບ່ອນທີ່ພວກ ກະບົດທີ່ມີສາຍພົວພັນກັບເຄືອຂ່າຍ al-Qaida ລັກພາໂຕ ພວກກຳລັງຮັກສາສັນຕິພາບຊາວ ຟີຈີ ໄປ ກຸ່ມສັງເກດການດ້ານສິດທິມະນຸດຊີເຣຍ ທີ່ມີຫ້ອງການຕັ້ງຢູ່ໃນອັງກິດ ກ່າວວ່າ ມີຜູ້ບາດ ເຈັບແລະເສຍຊີວິດຈາກການສູ້ລົບກັນໃນວັນຈັນມື້ນີ້ ແຕ່ບໍ່ໄດ້ບອກໃຫ້ຊາບວ່າ ມີຈັກຄົນ ພວກກຳລັງຮັກສາສັນຕິພາບເຫຼົ່ານີ້ ແມ່ນພາກສ່ວນນຶ່ງຂອງໜ່ວຍສັງເກດການຂອງ ສະຫະປະຊາຊາດ ທີ່ຕິດຕາມເບິ່ງສະຖານະການໃນເຂດປອດທະຫານເທິງພູພຽງ Golan Heights ລະຫວ່າງຊີເຣຍແລະອິສຣາແອລ ເຫດການດັ່ງກ່າວມີຂຶ້ນ ໃນຂະນະທີ່ ປະທານາທິບໍດີຊີເຣຍ ທ່ານ Bashar al-Assad ທຳພິທີສາບານໂຕຄະນະລັດຖະບານຊຸດໃໝ່ ເຂົ້າຮັບຕຳແໜ່ງ ໃນທ່າມກາງທີ່ລັດຖະ ບານຂອງທ່ານຍັງສືບຕໍ່ສູ້ລົບ ກັບຝ່າຍຕໍ່ຕ້ານ ທີ່ພະຍາຍາມຈະໂຄ່ນລົ້ມທ່ານ ທ່ານ Assad ກ່າວຕໍ່ຄະນະລັດຖະບານໃໝ່ວ່າ: ທ່ານ Assad ໄດ້ສາບານໂຕເຂົ້າຮັບ ຕຳແໜ່ງປະທານາທິບໍດີຊີເຣຍ ອີກສະໄໝນຶ່ງ ເປັນເວລາ 7 ປີ ເມື່ອວັນທີ 16 ກໍລະກົດຜ່ານມາ